text: Danske strande er perfekte til at køre stærkt på
  17 juli 2017 kl. 20.12
  Bilerne må ikke køre stærkt på de danske strande, som er åbne for bilkørsel. Men kite-buggies må ræse helt op til 60 km/t for vinden.
  TV SYD besøgte i dag Sønder Strand på Rømø. Et mekka for hollændere og tyskere, der valfarter til vadehavsøen med deres kite-buggies - små vævre trehjulede køretøjer, som trækkes af store drager.
  Sporten er ikke så udbredt i Danmark, men den skæpper godt i kassen, når turisterne strømmer til Rømø for at køre stærkt.
  Foruden Rømø er stranden på Fanø og ved Vejers attraktive for kørsel med kite-buggies.
  